Faru de Tapia

El faru de Tapia ye'l más occidental de los 15 qu'hai n'Asturies. Ta allugáu na islla de Tapia, a la vera la villa'l mesmu nome, capital del conceyu homónimu, a unos 6 km de la ría del Eo. Ye de tercer orde y, igual que tolos que s'asitien ente'l cabu Peñes y la llende con Galicia, depende pal so control y mantenimientu de l'Autoridá Portuaria d'Avilés.

Foi inauguráu el 1 de setiembre de 1859, y tien una lente de tercer orde. L'edificiu primitivu yera cuasi cuadráu, d'una planta, con teyáu de pizarra a dos agües y con un patiu central. Remocicáronlu en 1922, y dende aquella ye de planta cuasi rectangular, y caltién el patiu central. La torre, de granitu, ta na cara Norte, y tenía un primer cuerpu octogonal y otru más decagonal. Una mala restauración, en 1962, escondiola embaxu un prisma cuadráu d'azulexos que tien, na cara Norte, el nome "Tapia" grabáu. Tien, amás, un pequeñu edificiu anexu.

Foi lletrificáu nel añu 1944.

 Bibliografía  
 Menéndez Solar, Belén, Faros del litoral asturiano. Uviéu, Conseyería de Fomentu del Principáu d'Asturies, 1997.
 Sanz, Eduardo, Faros de Asturias. Xixón, Silverio Cañada Editor, 1990.

 Referencies 

 Enllaces esternos 

  Faros de Asturias
  El faru de Tapia na web d'El faro de Luisu
  Semeyes del puertu y el faru de Tapia na páxina web del conceyu

Tapia
Categoría:Tapia